a)

Väliskaubanduse ja -maksete määruse §5 lõige 2, mis käsitleb teatavaid kaupu, mis alluvad ainult siseriiklikule kontrollile 2A991 Relvade ja relvastussüsteemide hüdraulilised, pneumaatilised, hüdropneumaatilised, elektropneumaatilised ja elektrohüdraulilised koostisosad ja süsteemid, kui ostjariigiks või sihtriigiks on Iraak. 2B909 Tõukamispingid ja kombineeritud tõukamis- ja trugimisfunktsiooniga tööpingid, välja arvatud need, mis on hõlmatud punktidega 2B009, 2B109 ja 2B909, millel on kõik järgmised omadused ja spetsiaalselt nende jaoks ettenähtud osad: a) mis vastavalt tootja tehnilisele kirjeldusele võivad olla varustatud arvjuhtimismooduli, arvutijuhtimise või taasesitusseadmega ja b) valtsimisjõuga üle 60 kN, kui ostjariigiks või sihtriigiks on Põhja-Korea või Süüria 2B952 Seadmed, millega on võimalik käsitleda järgmisi bioloogilisi aineid, välja arvatud punktiga 2B352 hõlmatuid, kui ostjariigiks või sihtriigiks on Iraan, Põhja-Korea või Süüria: a) fermentaatorid, mida on ilma aerosoolide keskkonda sattumise riskita võimalik kasutada patogeensete “mikroorganismide” või viiruste kultiveerimiseks või toksiinide valmistamiseks, üldmahuga 10 liitrit või enam; b) punktiga 2B952a hõlmatud fermentaatorite segistid. Tehniline märkus: Fermentaatorid sisaldavad bioreaktoreid, kemostaate ja pidevvoolusüsteeme. 2B993 Järgmised seadmed mitteelektroonsete põhimike ja spetsiaalselt nende jaoks ettenähtud osade metallkihtide sadestamiseks, kui ostjariik või sihtriik on Iraan, Põhja-Korea või Pakistan. a) keemilise aurustamise-sadestamise (CVD) tootmisseadmed; b) elektronkiire abil toimuva füüsikalise aurustamise-sadestamise (EB-PVD) tootmisseadmed; c) induktiivse või takistuskütte abil toimuva sadestamise tootmisseadmed 5A901 Saatjad, mis imiteerivad muid esemeid või on varjatud igapäevaseks kasutuseks mõeldud esemetega ning millega saab seetõttu märkamatult pealt kuulata teiste inimeste eravestlusi. 5A911 Digitaalsete sidevõrkude tugijaamad, kui ostjariigiks või sihtriigiks on Sudaan. Tehniline märkus:“Sidevõrk” on kärgsidetoiming mobiiltelefoni abonentidega, kellele on eraldatud sidesagedus. Digitaalne sidevõrk (näit. operatiivsidevõrk TETRA) kasutab digitaalset modulatsiooni. 5D911 “Tarkvara”, mis on spetsiaalselt loodud või kohandatud punktiga 5A911 hõlmatud seadmetes “kasutamiseks”, kui ostjariigiks või sihtriigiks on Sudaan. 9A991 Järgmised maapinnal kasutatavad sõidukid, mis ei ole hõlmatud osaga I A a) platvormhaagised ja poolhaagised kandevõimega 25 000—70 000kg, või millel on üks või enam sõjalist omadust ja millega on võimalik vedada osa I A punktiga 006 hõlmatud sõidukeid ning puksiirsõidukid nende vedamiseks, millel on üks või enam sõjalist omadust, kui ostjariigiks või sihtriigiks on Afganistan, Angoola, Kuuba, India, Iraan, Iraak, Liibanon, Liibüa, Mosambiik, Myanmar, Põhja-Korea, Pakistan, Somaalia või Süüria. Märkus: punkti 9A991a tähenduses on puksiirsõidukid kõik sõidukid, mille esmaseks ülesandeks on pukseerimine. b) muud veoautod ja maastikusõidukid, millel on üks või enam sõjalist omadust, kui ostjariigiks või sihtriigiks on Afganistan, Angoola, Kuuba, Iraan, Iraak, Liibanon, Liibüa, Mosambiik, Myanmar, Põhja-Korea, Pakistan, Somaalia või Süüria. Märkus 1: punktis 9A991 määratletud sõjalised omadused hõlmavad: a) liikumisvõime vähemalt 1,2 m sügavuses vees b) püsside ja relvade alused c) moondamisvõrkude alused d) lükand- või pöördkattega ümmargused katuseaknad e) sõjalisel otstarbel kasutatav värvaine f) haagiste haakekonksud koos nn NATO-pistikupesaga Märkus 2: punkt 9A991 ei hõlma maapinnal kasutatavaid sõidukeid, kui nende kasutajad on need kaasa võtnud isiklikul otstarbel kasutamiseks 9A992 Neljarattaveoga veokid kandevõimega üle 1 000 kg, kui ostjariigiks või sihtriigiks on Põhja-Korea. 9A993 Helikopterid, helikopterite jõuülekandesüsteemid, gaasiturbiinmootorid, lisajõuseadmed (APU) helikopterites kasutamiseks ja spetsiaalselt nende jaoks ettenähtud osad, kui ostjariigiks või sihtriigiks on Afganistan, Angoola, Kuuba, Iraan, Iraak, Liibanon, Liibüa, Mosambiik, Myanmar, Põhja-Korea, Somaalia või Süüria. 9A994 Õhkjahutusega jõuseadmed (lennumootorid) töömahuga 100 cm3 ja enam ning kuni 600 cm3, mis sobivad kasutamiseks mehitamata “õhusõidukites” ja spetsiaalselt nende jaoks ettenähtud osad, kui ostajariigiks või sihtriigiks on Iraan või Iraak. 9E991 “Tehnoloogia” üldmärkusele vastav tehnoloogia punktiga 9A993 hõlmatud seadmete “arendamiseks” või “tootmiseks”, kui ostjariigiks või sihtriigiks on Afganistan, Angoola, Kuuba, Iraan, Iraak, Liibanon, Liibüa, Mosambiik, Myanmar, Põhja-Korea, Somaalia või Süüria.